Na temelju odredbi članka 26. Zakona o predškolskom odgoju i obrazovanju („Narodne Novine“ broj 10/97, 107/07, 94/13, 98/19, 57/22 i 101/23), članka 48. Statuta Dječjeg vrtića „Gumbek“ te Odluke o raspisivanju natječaja za rad u Dječjem vrtiću „Gumbek“ od 17. lipnja 2025. godine ( KLASA:112-01/25-01/04, URBROJ: 2186-193-02-25-4) Upravno vijeće Dječjeg vrtića „Gumbek“ raspisuje

**NATJEČAJ**

**za obavljanje poslova radnog mjesta**

**ODGOJITELJ/ICA**

**u dječjem vrtiću „Gumbek“**

* **Jedan/na (1) izvršitelj/ica na određeno puno radno vrijeme**

**UVJETI:**

* prema članku 24. i 25. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23 ), Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću („Narodne Novine“ broj 133/97);
* završen preddiplomski sveučilišni studij ili stručni studij za odgojitelja predškolske djece, odnosno studij za odgojitelja kojim je stečena viša stručna sprema u skladu s ranijim propisima kao i završen diplomski sveučilišni studij ili specijalistički studij predškolskog odgoja
* zdravstvena sposobnost potrebna za obavljanje poslova,
* da nije pravomoćno osuđivan/a za dijela iz članka 25. Zakona o predškolskom odgoju i obrazovanju
* probni rad – 6 mjeseci

Uz vlastoručno potpisanu prijavu kandidati su obvezni priložiti sljedeće dokaze o ispunjavanju uvjeta natječaja:

* životopis s opisom dosadašnjeg rada (vlastoručno potpisan),
* dokaz o državljanstvu,
* dokaz o stručnoj spremi/traženoj razini obrazovanja (diploma),
* potvrdu ili elektronički zapis Hrvatskog zavoda za mirovinsko osiguranje (ne stariji od dana objave natječaja)

1. uvjerenje nadležnog suda da se protiv kandidata ne vodi kazneni postupak za neko djelo iz članak 25. stavak 2. Zakona o predškolskom odgoju i obrazovanju ne starije od 6 mjeseci od dana objave natječaja
2. uvjerenje nadležnog suda da se protiv kandidata ne vodi prekršajni postupak za neko djelo iz članka 25. stavak 4. Zakona o predškolskom odgoju i obrazovanju ne starije od 6 mjeseci od dana objave Natječaja
3. potvrdu Hrvatskog zavoda za socijalni rad (prema mjestu stanovanja) da kandidatu nisu izrečene zaštitne mjere iz članka 25. Zakona o predškolskom odgoju i obrazovanju ne stariju od šest (6) mjeseci od dana objave natječaja.

Odgojitelji i stručni suradnici koji su imali zasnovan radni odnos u predškolskoj ustanovi prije 18.12.1997. godine, nisu obvezni dostaviti dokaz o položenom stručnom ispitu, ali su dužno dostaviti dokaz da su prije tog datuma bili u radnom odnosu u predškolskoj ustanovi, kao dokaz o ispunjavanju uvjeta iz članka 32. Pravilnika o načinu i uvjetima polaganja stručnog ispita odgojitelja i stručnih suradnika u vrtiću („Narodne novine“, broj 133/97, 4/98).

Natjecati se mogu i kandidati/kandidatkinje koji nemaju položen državni stručni ispit uz obvezu da ispit polože u roku od godine dana od dana sklapanja ugovora.

Dokumentacija se može dostaviti u neovjerenoj preslici, a kandidat koji bude izabran treba donijeti dokumente u izvorniku ili ovjerenoj preslici.

Ukoliko kandidat uz prijavu priloži dokumente u kojima osobni podaci nisu istovjetni dužan je dostaviti i dokaz o njihovoj promjeni (vjenčani list ili rodni list).

U skladu sa člankom 13. Zakona o ravnopravnosti spolova („Narodne Novine“ broj 82/08 i 69/17) na natječaj se ravnopravno mogu javiti osobe oba spola.

Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski spol.

Kandidati koji ostvaruju pravo prednosti prilikom zapošljavanja prema posebnim propisima dužni su u prijavi na natječaj pozvati se na to pravo odnosno uz prijavu priložiti svu propisanu dokumentaciju prema posebnom Zakonu. Kandidat ima prednosti u odnosu na ostale kandidate samo pod jednakim uvjetima. Kandidat koji se poziva na pravo prednosti kao zapošljavanja u skladu s člankom 102. Zakona o hrvatskim braniteljima iz Domovinskog rata i članova njihovih obitelji („Narodne Novine“ broj 121/17 i 98/19) dokazuje isti potrebnim dokumentima.

Dokazi potrebni za ostvarivanje prava prednosti pri zapošljavanju objavljeni su na stranicama Ministarstva hrvatskih branitelja: <https://branitelji.gov.hr/zaposljavljavanje-843/843>.

Prijave na natječaj s potrebnom dokumentacijom o ispunjavanju uvjeta natječaja dostavljaju se u roku od 8 dana od dana objave ovog natječaja preporučenom pošiljkom ili osobno u prostorije Dječjeg vrtića „Gumbek“ odnosno do **8. srpnja 2025. godine do 12:00 sati na adresu: Dječji vrtić „Gumbek“, Ulica Stjepana Radića 77, 42 214 Sveti Ilija, naznaka „Natječaj za obavljanje poslova radnog mjesta odgojitelj/ica Dječjeg vrtića „Gumbek“ – NE OTVARAJ“.**

**Prijave koje stignu izvan navedenog roka smatrati će se nepravodobnima i neće se razmatrati jednako kao i nepotpune prijave te prijave primljene elektronskim putem.**

Urednom prijavom smatra se pravodobna prijava koja sadrži sve podatke i priloge navedene u natječaju.

Kandidati koji podnesu potpunu i urednu prijavu i ispunjavaju formalne uvjete iz natječaja bit će pozvani na razgovor i/ili provjeru sposobnosti i vještina bitnih za obavljanje poslova radnog mjesta. Kandidati će biti obaviješteni o terminu održavanja razgovora i/ili provjere sposobnosti i vještina putem e-maila, najmanje 3 (tri) dana prije termina.

Prijavom na natječaj kandidati su izričito suglasni da Dječji vrtić „Gumbek“ kao voditelj zbirke osobnih podataka može prikupljati, obrađivati i koristiti osobne podatke u svrhu provedbe postupaka natječaja sukladno odredbama Opće uredbe o zaštiti osobnih podataka i Zakona o provedbi Opće uredbe o zaštiti podataka („Narodne Novine“ broj 42/18).

Dokaz o zdravstvenoj sposobnosti za obavljanje poslova radnog mjesta izabrani kandidat će obaviti po dostavljenoj obavijesti o izboru, a prije sklapanja ugovora o radu.

O rezultatima provedenog natječaja i preuzimanju dokumentacije kandidati će biti obaviješteni sukladno zakonskom roku, a putem e-maila u roku od osam (8) dana od dana donošenja Odluke o izboru kandidata.

Natječaj će se objaviti na mrežnim i oglasnim pločama Hrvatskog zavoda za zapošljavanje i mrežnoj stanici i oglasnoj ploči Dječjeg vrtića „Gumbek“.

Beletinec, 17. lipnja 2025. godine

KLASA: 112-01/25-01/03

URBROJ: 2186-193-02-25-3

Predsjednik Upravnog vijeća:

Zdravko Ostroški, dipl. ing.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_